《谢曹东甽跋吟卷》
宋代·武衍

十年湖海仰师儒，八斗衣传子建余。
袖里有诗须印证，句中无眼定趦趄。
吹香玉唾清如许，刮膜金篦病已除。
媪扇何曾求贵重，等閒中得会稽书。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。